Музични инструменти

**Музични инструменти** то справи/алати на хторих ше виводза музични дїла. Инструменти хтори ше нєшка хасную у класичней уметнїцкей музики дзеля ше на три главни ґрупи: **струново**, **дуйни** и **удерни.**  

▶ Струново инструменти, подзелєни спрам твореня и доставаня тона на: 
:* смиково (виолина, виола, виолончело, контрабас), тон ше достава з прецагованьом смика по струни 
:* инструменти на хторих ше (з пирком, лєбо пальцами) потаргую струни (серб. трзачки инструменти) (гарфа, клавсен, ґитара, мандолина, лаута и др).

▶ Дуйни инструменти ше дзеля на:  
:* древени (пиколо, флаута, кларинет, обоа, фаґот и др.) 
:* плехово (горна, труба, тромбон, туба и др). 

▶ Удерни инструменти можу буц: 
:* зоз одредзену висину звука (тимпан, ксилофон, металофон, дзвончки, дзвон и др.) або 
:* нєодредзену висину звука (вельки бубень, буґна (мали бубень), чинели-танєри, там-там, ґонґ и др.) 

До *окремних* специялно комбинованих файтох спадаю клавир, орґулї, чембало, гармониюм и др. 

*Механїчни инструменти* репродукую музичне дїло без участвованя уметнїка-виводзача; найчастейше то справи хтори ше порушую на механїчни або на електрични способ (верґл, музична шкатулка, оркестрион, ґрамофон и др). 

## История
Музични инструмент продукує звуки. У давней прешлосци кед людзе преставали твориц свойо особни звуки зоз часцами цела (кляпканє, дубканє з ногами) и почали хасновац рижни предмети за творенє музики зоз звуками, источасно наставали и музични инструменти.Примитивни инструменти вироятнє були дизайновани так же би дочаровали и приказовали природни звуки, а їх наменка була баржей ритуал як розвага. Концепт мелодиї и уметнїцке поняце за музични композициї були теди нєпознати виводзачом (гудаком) на музичних инструментох. Особа-гудак хтори одграл звук на даєдним дуйним инструменту (напр. рог, пищалка и под.) же би означел початок ловох, вон тото зробел без роздумованя о модерним поняцу „творенє музики”.

## Археолоґия
Виглєдоваче открили археолоґийни докази о музичних инструментох у велїх реґионох швета. Даєдни пренаходки барз стари (67.000 роки), алє їх статус як музичних инструментох часто нє прилапени.  Консензус утврдзує миродавносц артефактох старих коло 37.000 роки и познєйше. Лєм артефакти напрвени зоз тирвацих материялох або зоз применьованьом тирвацих методох маю тенденцию обстац. Прето даєдни пренайдзени прикладнїки нє мож вжац до огляду и твердзиц же то найвчаснєйши музични инструменти.

**Опатриц ище:**

Список музичних инструментох

Подзелєнє музичних инструментох
Файл:Etruscan Painting 1.jpg|Етрурска фреска зоз крипти леопарда у Монтероцию, Италия.
Файл:Instruments de musique BG.jpg|Илустрация ч. 43 предходнїци- вельочислени  музични инструменти, превжате зоз: Систематизациї Билдер-Ґалериї.
Файл:2021 — Zweite Julireise Mateus2019 Batch (222).jpg|Склєняни гармониюм (Боемия, коло 1820) Ґермански  национални музей, Нирнберґ, Баварска (Нємецка),
Файл:Accordéon diatonique.jpg|Гармоника (диатонична)


## Литература
* Baines, Anthony (1993). Brass Instruments: Their History and Development. Dover Publications. ISBN 978-0-486-27574-1.

* Bicknell, Stephen (1999). The History of the English Organ. Cambridge University Press. ISBN 978-0-521-65409-8.

* Blades, James (1992). Percussion Instruments and Their History. Bold Strummer Ltd. ISBN 978-0-933224-61-2.

* Brown, Howard Mayer (2008), Sachs, Curt, Grove Dictionary of Music and Musicians, Приступљено 5. 6. 2008
* Campbell, Murray; Greated, Clive A.; Myers, Arnold (2004).                    Musical Instruments: History, Technology, and Performance of Instruments of Western Music. Oxford University Press. ISBN 978-0-19-816504-0.
## Вонкашня вяза
* Музика и музички инструменти”.  Национални музеј америчке историје. Архивирано из оригинала 17. 9. 2008. г. Приступљено 30. 9. 2008.

## Референци


Катеґория:Музика
Катеґория:Музични термини